ddrg/super_eurlex huggingface dataset:
Virallinen lehti nro C 289 , 11/10/1999 s. 0055



KIRJALLINEN KYSYMYS E-3520/98 esittäjä(t): Amedeo Amadeo (NI) komissiolle (25. marraskuuta 1998) Aihe: Lentokoneiden muutostöitä tekevät laitokset Komissio on esittänyt ehdotuksen neuvoston direktiiviksi sellaisten tietyntyyppisten siviilikäytössä olevien, ääntä hitaammin lentävien suihkukoneiden rekisteröinnistä ja käytöstä yhteisössä, joita on muutettu ja jotka on uudelleensertifioitu osoituksena siitä, että ne täyttävät kansainvälisen siviili-ilmailun yleissopimuksen (kolmas painos, heinäkuu 1993) liitteessä 16 olevan niteen II osan 3 luvussa mainitut standardit (KOM(98) 0098 lopull. - 98/0070(SYN))(1). Olen samaa mieltä kyseisen ehdotuksen tavoitteesta parantaa sekä ympäristönsuojelua että lentoliikenteen turvallisuutta säilyttäen samanaikaisesti jo olemassa olevat Euroopan unionin yhtiöiden lentokoneiden uudistamisohjelmat, sen mukaan mitä säädetään direktiivissä 92/14/ETY, mutta olen eri mieltä 4 artiklan 2 kohdassa säädetyistä poikkeuksista siviili-ilmailukäytössä oleville lentokoneille, joita liikennöidään yhteisön alueen ulkopuolella tai Ranskan merentakaisissa departementeissa. Tietoisena ponnisteluista, joita ehdotetusta direktiivistä aiheutuu lentorahtiyhtiöille niiden koneiden suhteellisesti korkeamman iän takia ja sen vuoksi, että ne käyttävät lentokenttiä pääasiassa öisin, voisiko Euroopan komissio tutkia, miten estetään mukavuuslippujen mahdollinen ilmestyminen 3 artiklan 3 kohdassa säädetystä, aikaa koskevasta poikkeuksesta johtuen, mikä johtaisi kilpailun vääristymiseen yhteisön yritysten kanssa? Komission jäsenen Neil Kinnockinkomission puolesta antama vastaus (11. tammikuuta 1999) Direktiiviehdotuksen päätavoite on estää meluhaittojen paheneminen entisestään yhteisön Euroopassa sijaitsevilla lentoasemilla, joten ei ole perusteltua, että sen soveltamisalaan sisällytettäisiin myös sellaiset lentokoneet, joita liikennöidään Euroopan ulkopuolella. Tällainen säännös aiheuttaisi suhteetonta taloudellista haittaa joillekin lentoliikenteen harjoittajille, mutta siitä ei kuitenkaan koituisi mitään ympäristöön liittyvää hyötyä niille yhteisön lentoasemille, jotka ovat kaikkein herkimpiä meluhaitoille. Jos komissiolle tehdään valituksia poikkeusmahdollisuuden väärinkäytöksistä, se reagoi niihin tietysti sovittujen menettelyjen mukaisesti. (1) EYVL C 118, 17.4.1998, s. 20.
Virallinen lehti nro C 207 , 21/07/1999 s. 0155



KIRJALLINEN KYSYMYS E-3998/98 esittäjä(t): Alexandros Alavanos (GUE/NGL) komissiolle (5. tammikuuta 1999) Aihe: Sokrates-ohjelmasta lapsiryhmille myönnettävä rahoitus DIECEC-verkko (Developing Intercultural Education through Cooperation between European Cities) tekee työtä lasten keskuudessa vähemmistöryhmien koulutustarpeiden parissa ja sen toimintaa on tähän asti rahoitettu Sokrates-ohjelmasta. Kysyn nyt komissiolta: Jatketaanko edellä mainitun verkon rahoittamista kyseisestä ohjelmasta viimeaikaisten Sokrates-ohjelmaan tehtyjen muutosten jälkeen? Komission jäsenen Édith Cressoninkomission puolesta antama vastaus (2. maaliskuuta 1999) Komissio on osana Sokrates-ohjelmaa ja hakijan oppaassa esitettyjen menettelyjen mukaisesti tukenut kansainvälisten yhteistyökumppanien konkreettisia projekteja. Näiden projektien yhteistyökumppaneita ovat DIECECiin (Developing intercultural education through cooperation between European cities) kuuluvat paikallis- ja alueviranomaiset. Lisäksi komissio on osallistunut tämän verkoston tukemiseen ja kehittämiseen. Komissio ilmoittaa arvoisalle parlamentin jäsenelle, että neuvoston vahvistamaan Sokrates-ohjelman toista vaihetta koskevaan yhteiseen kantaan (21. joulukuuta 1998) sisältyy toimi (Comenius, toimi 3), jolla tuetaan koulutuksen alalla toimivia eurooppalaisia verkostoja. Näin ollen yhteiseen kantaan sisältyvät menettelyt helpottavat rahoitustuen myöntämistä DIECEC-verkoston kaltaisille organisaatioille, sillä näillä menettelyillä kannustetaan paikallis- ja alueviranomaisten osallistumista toimintaan.
Virallinen lehti nro C 207 , 21/07/1999 s. 0011



KIRJALLINEN KYSYMYS P-2584/98 esittäjä(t): Karin Riis-Jørgensen (ELDR) komissiolle (29. heinäkuuta 1998) Aihe: EU:n banaanijärjestely Voiko komissio ilmoittaa, onko Yhdysvallat ottanut kantaa siihen, missä määrin se katsoo maatalousministereiden WTO-ratkaisua seuranneiden toimien täyttävän WTO-ratkaisuun sisältyvät vaatimukset? Miten EU:n banaanijärjestely sopii yhteen sen kanssa, että komissio pyrkii maailmankaupan vapauttamiseen kaupan esteistä? Eikö siihen liity se vaara, että kolmannet maat voivat käyttää EU:n banaanijärjestelyä malliesimerkkinä/tekosyynä, kun ne itse suojaavat kotimarkkinoitaan kaupan esteillä? Komission jäsenen Franz Fischlerinkomission puolesta antama vastaus (16. syyskuuta 1998) Yhdysvallat on antanut ymmärtää epäilevänsä, että banaanin markkinajärjestelyn tarkistus ei välttämättä täytä Maailman kauppajärjestön (WTO) vaatimuksia. Komission mielestä tarkistettu banaanin markkinajärjestely on täysin WTO:n oikeudellisten vaatimusten ja neljännen Lomén yleissopimuksen määräysten mukainen.
FI Euroopan unionin virallinen lehti CE 84/531

(2004/C 84 E/0607)

KIRJALLINEN KYSYMYS E-0079/04

esittäjä(t): Proinsias De Rossa (PSE) komissiolle

(20. tammikuuta 2004)

Aihe: Matkustamomiehistön lento- ja työajan rajoittamisehdotus — KOM(2002) 30

Voiko komissio esittää yhteenvedon siitä, miten neuvosto on suhtautunut komission ehdotukseen (1) neuvoston asetuksen (ETY) N:o 3922/91 (2) muuttamisesta? Koska se arvioi pääsevänsä neuvoston kanssa sopimukseen tästä asiasta? Miten se mahdollisesti aikoo muuttaa ehdotustaan?

Loyola de Palacion komission puolesta antama vastaus

(18. helmikuuta 2004)

Neuvosto ei ole vielä antanut arvoisan parlamentin jäsenen mainitsemaan ehdotukseen pohjautuvaa säädöstä. Asian käsittely on keskeytynyt, vaikka komissio on pyrkinyt edesauttamaan joulukuussa 2001 syntyneen tilanteen ratkeamista. Komissio on tietoinen siitä, ettei neuvosto ei ole halunnut ottaa huomioon Euroopan parlamentin syyskuussa 2002 ehdottamaa tarkistusta, joka koskee lentoajan rajoittamista, ja aikoo käynnistää säädöksen käsittelyn uudelleen antamalla piakkoin muutetun ehdotuksen, jossa parlamentin tarkistus on otettu huomioon.

(1) KOM(2002) 30 - EYVL C 227 E, 24.9.2002, s. 1.

(2) EYVL L 373, 31.12.1991, s. 4.
FI Euroopan unionin virallinen lehti CE 88/197

(2004/C 88 E/0203)

KIRJALLINEN KYSYMYS E-0640/04

esittäjä(t): Camilo Nogueira Román (Verts/ALE) komissiolle

(3. maaliskuuta 2004)

Aihe: EU:n elinten nimien, kuten OLAFin, hämmästyttävä esiintyminen Israelin viranomaisten välittämissä epämääräisissä uutisissa, jotka koskevat Palestiinan presidentin EU-varojen käyttöä

Espanjan tiedotusvälineissä on hiljattain esiintynyt nähtävästi Israelin viranomaisten tarkoituksellisesti levittämiin huhuihin perustuvia tietoja, joiden mukaan erään rahasumman siirto Palestiinan presidentin vaimon pankkitilille Pariisiin liittyisi jotenkin OLAF-valtuuskunnan Jerusalemissa toteuttamaan tutkimuk- seen, joka koskee niin sanottuja Arafat-asiakirjoja. Tutkimus toteutetaan nykyisen Israelin terveysministerin alaisuudessa, ja se koskee asiakirjoja, jotka Israelin armeija otti haltuunsa palestiinalaisalueen pienentämiseen ja Länsirannan asukkaiden eristämiseen Palestiinasta tarkoitetun laittoman ja häpeällisen muurin rakentamisen yhteydessä. Mikä on väitetty OLAFin osuus tässä hyvin sekavassa tilanteessa? Ovatko komission asianomaiset yksiköt jo vastanneet näihin ilmeisesti poliittisesti värittyneisiin väitteisiin, jotka on esitetty juuri nyt, kun on kyse Israelin hallituksen esiintymisestä Haagin tuomioistuimessa kyseisen muurin rakentamista koskevassa asiassa ja Israelin pääministerin Sharonin omat ongelmat Israelin tuomioistuinten kanssa ovat tapetilla?

Christopher Pattenin komission puolesta antama vastaus

(26. huhtikuuta 2004)

Pyydämme parlamentin jäsentä tutustumaan vastaukseen, jonka komissio antoi Mario Borghezion kirjalliseen kysymykseen E-0559/04 (1).

Lisäksi komissio ilmoittaa parlamentin jäsenelle, että Euroopan petostentorjuntavirasto (OLAF) on käynnistänyt tutkimuksen, jonka tarkoituksena on selvittää epäilyt palestiinalaishallinnon toimintabudjettia varten maksettujen yhteisön varojen mahdollisista kavalluksista, sekä tutkimuksen palestiinalaisten järjestöjen tai organisaatioiden esittämien humanitaaristen ja kehitysyhteistyöhankkeiden rahoituksesta.

(1) Katso sivu 193.
3.

Komissio tarjoaa rahoitustukea tutkimuksen ja teknologisen kehittämisen viidennen puiteohjelman kautta seuraaville hankkeille, jotka koskevat eläinten ja ihmisten influenssavirustartuntoja ja välineitä influenssatartuntojen vastustamiseksi: — ”Pathogenesis and improved diagnosis and control of avian influenza infections” (Patogeneesi ja kehittynyt taudinmääritys sekä lintuinfluenssatartuntojen torjuminen, hankenumero QLK2-CT-2002-01454, yhteisön rahoitus 1,84 miljoonaa euroa). — ”European surveillance network for influenza in pigs” (sikainfluenssan valvontaverkosto EU:ssa, yhteisön rahoitus 269 984 euroa). — ”Preparing for an influenza pandemic — Flupan” (influenssapandemiaan valmistautuminen, hankenumero QLK2-CT-2001-01786, yhteisön rahoitus 2,1 miljoonaa euroa). — ”Novel vaccination strategies and vaccine formulations for epidemic and pandemic influenza control Novaflu2001” (uudenlaiset rokotusstrategiat ja rokotekaavat influenssaepidemian ja -pandemian hallitsemiseksi, hankenumero QLK2-CT-2002-01034, yhteisön rahoitus 1,76 miljoonaa euroa).
FI Euroopan unionin virallinen lehti CE 78/942

(2004/C 78 E/0996)

KIRJALLINEN KYSYMYS P-0208/04

esittäjä(t): Ioannis Averoff (PPE-DE) komissiolle

(23. tammikuuta 2004)

Aihe: Ongelmat ystävyyskaupunki-instituution toiminnassa

Euroopan komission Euroopan unionin hallintotapaa koskevan valkoisen kirjan hengen mukaan ystävyyskaupunki-instituutio on osa EU:n pyrkimyksiä vahvistaa eurooppalaista tietoisuutta kansalaisten kanssa käydyn vuoropuhelun kautta, tavoitteena saada kansalaiset osallistumaan aktiivisesti siihen, mitä Euroopassa tapahtuu.

Kuitenkin juuri nyt, kun EU:ssa puhutaan yhä enemmän edellä mainitun menettelyn tärkeydestä, aikana, jona on tapahtumassa unionin historiallinen laajentuminen ja kansalaiset on tarpeen saada tiedostamaan eurooppalainen identiteetti, ystävyyskaupunki-instituution toiminnassa esiintyy ongelmia. Tukien maksamista koskevaa menettelyä on rikottu, sillä maaliskuussa 2003 hyväksyttyjen ja toteutettujen ohjelmien maksut ovat vielä saamatta, vieläpä ilman että Euroopan komission toimivaltainen yksikkö on antanut mitään virallista ennakkovaroitusta tai perusteluja asialle. Tämä asiaintila ei ainoastaan toimi itse instituution tavoitteiden vastaisesti vaan myös saattaa vaikeaan asemaan paikallisviranomaiset, jotka kantavat järjestelyjen taloudellisen vastuun ja jotka luonnollisesti ovat tilivelvollisia kansalaisille.

Kysyn komissiolta: Mitkä ovat syyt näihin viivästymisiin tukien maksussa ja mitä komissio aikoo tehdä vastaisuudessa, jottei ystävyyskaupunki-instituution toiminnassa esiintyisi häiriöitä?

Viviane Redingin komission puolesta antama vastaus

(17. helmikuuta 2004)

Komissio pitää ystävyyskuntatoimintaa ja maksujen asianmukaista suorittamista avustuksen saajille erittäin tärkeänä.

Sen vuoksi avustusten myöntämisjärjestelyistä onkin tehty mahdollisimman yksinkertaisia: laskelmat tehdään kiinteiden määrien perusteella ja avustuksen saajien käyttöön on laadittu uudet ja yksinkertaisemmat hakulomakkeet sekä hakuopas.

Ohjelmasta tehtäviin maksusuorituksiin vaikuttavat kuitenkin monet seikat.

Uudella varainhoitoasetuksella on ollut merkittäviä vaikutuksia avustusten myöntämis- ja maksu-menettelyihin.

Komissio noudattaa tarkkaan ehdotuspyynnössä ja uudessa varainhoitoasetuksessa esitettyjä maksu-menettelyjä. Avustus maksetaan siis vasta sen jälkeen, kun avustuksen saaja on lähettänyt tositteet hankkeen päätyttyä. Vaikka tositeasiakirjojen määrää onkin supistettu, lähes 25 prosentissa tapauksista asiakirjat ovat puutteellisia, ja lisätietoja joudutaan pyytämään useaan kertaan. Tämä onkin useimmiten syynä maksusuoritusten viivästymiseen.

Kokonaisuutena tarkastellen tilanne on kuitenkin merkittävästi parantunut.

Komissio haluaakin vakuuttaa arvoisalle parlamentin jäsenelle tekevänsä kaikkensa, että maksuviivästykset saadaan vähitellen poistettua ja maksut suoritettua mahdollisimman nopeasti.
FI Euroopan unionin virallinen lehti CE 88/549

(2004/C 88 E/0560)

KIRJALLINEN KYSYMYS E-0918/04

esittäjä(t): Proinsias De Rossa (PSE) komissiolle

(26. maaliskuuta 2004)

Aihe: Muista jäsenvaltioista tuleville moottoriajoneuvoille pistokokein tehtävät vakuutustarkastukset Irlannissa

Komissio toimitti Irlannille heinäkuussa 2001 perustellun lausunnon (ks. lehdistötiedote IP/01/1101), koska Irlanti tekee muista jäsenvaltioista tuleville moottoriajoneuvoille pistokoeluontoisia vakuutustarkastuksia ja näin ollen mahdollisesti rikkoo ensimmäisen liikennevakuutusdirektiivin säännöksiä (72/166/ETY (1)). Onko komissio saanut Irlannilta vastausta perusteltuun lausuntoon? Mitä Irlanti tässä tapauksessa vastasi? Mihin jatkotoimiin komissio on ryhtynyt tai aikoo ryhtyä asiassa?

Frits Bolkesteinin komission puolesta antama vastaus

(30. huhtikuuta 2004)

Komission 26. heinäkuuta 2001 lähettämän perustellun lausunnon jälkeen Irlanti on yhdenmukaistanut lainsäädäntönsä yhteisön oikeuden mukaiseksi. Komission puututtua asiaan Irlanti suostui korvaamaan ensimmäisen liikennevakuutusdirektiivin (2) 2 artiklan 1 kohdan täytäntöönpanossa sovelletut hallinnolliset järjestelyt lakisääteisillä toimenpiteillä. Mainitussa direktiivin säännöksessä kielletään sellaisten ajoneuvojen, joiden pysyvä kotipaikka on toisen jäsenvaltion alueella, vakuutustodistusten tarkastaminen jäsenvaltioissa. Näin pyritään helpottamaan ajoneuvojen ja henkilöiden vapaata liikkumista EU:n alueella.

Irlannin lainsäädännössä (European Communities (Road Traffic) (Compulsory Insurance) (Amendment) Regulations, Section 4 (S.I. No. 463 of 2001)) säädetään tällaisesta lakisääteisestä suojasta 12. lokakuuta 2001 alkaen. Uuden säännöksen mukaan Irlannin tieliikennelain (Irish Road Traffic Act, 1961; Law No. 24 of 1961) 69 pykälää, joka antaa mahdollisuuden tarkastaa pistokokein toisista EU-valtioista tulevia ajoneuvoja, ei enää sovelleta konevoimalla toimiviin ajoneuvoihin, joiden pysyvä kotipaikka on muussa EU- tai ETA-valtiossa kuin Irlannissa.

Irlannin tehtyä lainsäädäntöönsä muutokset, jotka saattoivat sen yhteisön oikeuden mukaiseksi, komissio päätti keskeyttää rikkomisesta johtuvan menettelyn 20. maaliskuuta 2002 pitämässään kokouksessa.

(1) EYVL L 103, 2.5.1972, s. 1.

(2) Moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24 päivänä huhtikuuta 1972 annettu neuvoston direktiivi 72/166/ETY, EYVL L 103, 2.5.1972.
FI Euroopan unionin virallinen lehti CE 84/696

(2004/C 84 E/0782)

KIRJALLINEN KYSYMYS E-0900/04

esittäjä(t): Glenys Kinnock (PSE) komissiolle

(24. maaliskuuta 2004)

Aihe: Imettäminen julkisilla paikoilla

Onko komissio tietoinen siitä, että useissa jäsenvaltioissa monien naisten on vaikea yrittää imettää julkisilla paikoilla?

Onko komissio sitä mieltä, että täten syrjitään sekä äitiä että lasta ja että täytyisi ryhtyä toimiin asenteiden muokkaamiseksi myönteisemmäksi tälle täysin normaalille ja hyväksyttävälle käytännölle?

Stavros Dimasin komission puolesta antama vastaus

(16. huhtikuuta 2004)

Naisten ja miesten yhdenvertaista kohtelua koskeva yhteisön lainsäädäntö kattaa tässä vaiheessa työhön ja ammatteihin liittyvät aiheet. Yhteisön nykyisen lainsäädännön määritelmien mukaisesti julkisilla paikoilla imettäminen ei siis ole syrjintäkysymys.

Kuten arvoisa parlamentin jäsen on todennut, kysymys on siitä, mitä yhteiskunnassa pidetään normaalina ja hyväksyttävänä käytäntönä. Sukupuolten tasa-arvoa koskevaa yhteisön puitestrategiaa (2001-2005) (1) tuetaan toimintaohjelmalla, jonka tavoitteena on lisätä tietoisuutta sukupuolten tasa-arvoon liittyvistä kysymyksistä EU:n politiikoissa, laatia tilastoja ja kehittää indikaattoreita sekä toimijoiden kansainvälistä verkostoitumista tasa-arvon edistämiseksi. Strategian tavoitteita ovat ”sukupuolten tasa-arvon edistäminen jokapäiväisessä elämässä” ja ”sukupuoliroolien muuttaminen ja stereotypioiden voittaminen”, jotka liittyvät käyttäytymisen, asenteiden, normien ja arvojen muuttamiseen. Tämä on sukupuolten tasa-arvoa koskevan toimintaohjelman ensisijainen aihe vuosina 2004—2005.

(1) EYVL C 337 E, 28.11.2000.
3.ja

4. Kun komissio on ilmoittanut päätöksestä jäsenvaltiolle, jäsenvaltion on siirrettävä komission päätös kansalliseen lainsäädäntöönsä. Mikäli Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22. maaliskuuta annetun neuvoston asetuksen (EY) N:o 659/1999 (3) 20 artiklasta ei muuta johdu, komission ei tarvitse ilmoittaa päätöksestä suoraan muille asianosaisille. Komissio ilmoittaa yleisölle hyväksymistään lopullisista päätöksistä julkaisemalla ne Euroopan unionin virallisessa lehdessä, kuten tässä tapauksessa tehtiin.
—

Itävallan evankelinen allianssi (Österreichische Evangelische Allianz) on maassa toimivien uskonnollisen yhteisön asemaa vailla olevien kristillisten järjestöjen kattojärjestö. Se on tiedottanut, että viisumeiden myöntämisessä uskonnollisille työntekijöille on esiintynyt viivytyksiä.
3.

Tärkein kuluttajien terveyttä BSE:ltä suojeleva toimenpide on tietyn BSE-riskiaineksen — esimerkiksi aivojen ja selkäytimen — poistaminen ravinnosta. Näitä toimenpiteitä sovelletaan tasavertaisesti jäsenvaltioihin ja yhteisön ulkopuolisiin maihin. Rehukiellon tavoitteena on hävittää BSE, jolla on ollut vakavia taloudellisia vaikutuksia koko EU:n alueella. Taudin hävittämiseen tähtääviä toimenpiteitä on ehkä sovellettava eri tavoin eri maissa tautitilanteesta riippuen, mitä ei kuitenkaan ole välttämättä syytä pitää kilpailun eriarvoisuutena.
FI Euroopan unionin virallinen lehti CE 84/341

(2004/C 84 E/0400)

KIRJALLINEN KYSYMYS E-0240/04

esittäjä(t): Mario Borghezio (NI) komissiolle

(2. helmikuuta 2004)

Aihe: Pankkien DS:lle antama jättialennus rikkoo vapaan kilpailun periaatetta

Italialaisella Democratici di Sinistra -puolueella (DS, vasemmistodemokraatit) on velkaa useasta eri luottolaitoksesta: esimerkiksi Carisbosta (San Paolo-IMI) noin 30 miljoonaa euroa, Banca Intesasta ja Capitaliasta kummastakin 21 miljoonaa euroa sekä Monte dei Paschi di Sienasta noin 3,5 miljoonaa euroa. Velkojapankit tekivät 22. joulukuuta 2003 sopimuksen koko velan maksamisesta ”a saldo e stralcio” -operaatiolla (myynti ja selvitys), joka merkitsee, että massiivisesta kokonaisvelasta annetaan anteeksi 50 prosenttia (235 miljoonaa euroa). Tämä jättialennus annettiin poliittiselle puolueelle nimenomaan aikana, jolloin osakkeenomistajat yhtiöissä, joilla on suhteita kyseisiin luottolaitoksiin, kokevat oikeutettujen etujensa polkemista ja nämä samat pankit soveltavat ankaraa luotonylityspolitiikkaa velallisina oleviin pk-yrityksiin.

Katsooko komissio, että tällainen etuoikeutettu kohtelu, joka on ristiriidassa monien pankkien ”tavallisia” velallisia kohtaan soveltaman kohtelun kanssa, rikkoo vakavalla tavalla yhteisön oikeuteen kuuluvan vapaan kilpailun periaatetta?

Aikooko Euroopan keskuspankki kehottaa Bankitalian osia kunnioittamaan tätä periaatetta ja EY:n perustamissopimuksen 101 ja 102 artiklan määräyksiä, senkin seikan perusteella, että eräät näistä pankeista ovat osakkaina (”valvottuina” valvojina) Bankitaliassa?

Mario Montin komission puolesta antama vastaus

(5. maaliskuuta 2004)

Komissio vastaa kilpailupolitiikan alalla EY:n perustamissopimuksen 81 ja 82 artiklan soveltamisesta.

EY:n perustamissopimuksen 81 artiklassa kielletään sellaiset yritysten väliset sopimukset, yritysten yhteenliittymien päätökset sekä yritysten yhdenmukaistetut menettelytavat, jotka ovat omiaan vaikuttamaan jäsenvaltioiden väliseen kauppaan ja joiden tarkoituksena on estää, rajoittaa tai vääristää kilpailua yhteismarkkinoilla tai joista seuraa, että kilpailu estyy, rajoittuu tai vääristyy yhteismarkkinoilla. Perustamissopimuksen 82 artiklan mukaan kiellettyä on yhden tai useamman yrityksen määräävän aseman väärinkäyttö yhteismarkkinoilla tai niiden merkittävällä osalla, jos se on omiaan vaikuttamaan jäsenvaltioiden väliseen kauppaan.

Arvoisan parlamentin jäsenen kuvailemat seikat eivät merkitse kilpailusääntöjen, varsinkaan EY:n perustamissopimuksen 81 ja 82 artiklan rikkomista, sillä ei ole näyttöä kilpailun estämisestä, rajoittamisesta tai vääristämisestä tai määräävän aseman väärinkäytöstä yhteismarkkinoilla tai niiden merkittävällä osalla, mikä saattaisi vaikuttaa jäsenvaltioiden väliseen kauppaan.

Komissio huomauttaa parlamentin jäsenelle, että se ei voi ottaa kantaa Euroopan keskuspankkia koskeviin asioihin.
2.

Kauden 2004—2006 MEDA-yhteistyöohjelmassa keskitytään kolmannen sukupolven ohjelmiin, eli hankkeisiin, jotka tukevat hyvää hallintotapaa, ja erityisesti oikeusvaltiota, kansalaisjärjestöjä ja tiedotusvälineitä. Tämän Algerian viranomaisille annetun avun toivotaan auttavan niitä käsittelemään perinpohjaisesti ja konkreettisesti edellä mainittuja kysymyksiä. Nämä toimet ovat yhdenmukaisia komission vuonna 2003 antaman ihmisoikeuksia koskevan tiedonannon kanssa. Tavoitteena on maksimoida EU:n ja sen Välimeren alueen yhteistyökumppaneiden käytössä olevien välineiden tehokkuus ihmisoikeuksia ja demokratiaa koskevien kysymysten parissa. Algeria on myös on yksi demokratiaa ja ihmisoikeuksia koskevan eurooppalaisen aloitteen kohdemaista vuonna 2003—2004. Tämän ohjelman tavoitteena on tukea kansalaisjärjestöjä kansalaisyhteiskuntaan suuntautuvien pienoishankkeiden avulla. Assosiaatiosopimuksen ratifiointia odottaessaan komissio on käsitellyt ihmisoikeuksia sekä erityisesti ”kadonneita” ja ”joukkohautoja” koskevia kysymyksiä useissa eri tilanteissa, muun muassa viimeisimmässä troikan kokouksessa Roomassa marraskuussa 2003. Komissio on korostanut Algerian viranomaisten kanssa käymissään keskusteluissa sitä, että uhrien perheiden muodostamien yhdistysten asema on tunnustettava oikeudellisesti, sillä vain näin taataan kaikkien asianosaisten kuuleminen. Komissio aikoo ottaa asian jälleen esille 8. huhtikuuta 2004 järjestettyjen presidentinvaalien jälkeen. Neuvosto tukee komissiota asiassa aktiivisesti.
2.ja

3. Niin kauan kuin nuohoojien alueellista monopolia koskevat säännökset ovat voimassa, savupiippujen nuohous ja puhdistus on Saksassa teetettävä paikallisilla nuohoojilla. Muussa tapauksessa voidaan määrätä seuraamuksia. Hallintomenettelyjen ja niihin liittyvien oikeusmenettelyjen yhteydessä asianomaiset henkilöt voivat tietenkin vapaasti tuoda esiin tapaukset, joissa jotkin säännökset ovat yhteisön lainsäädännön vastaisia. Yhteisön lainsäädännön ensisijaisuus merkitsee, että asianomaisen maan viranomaisten ja tuomioistuinten on tutkittava yhteisön lainsäädännön vastaiset säännökset ja tarvittaessa lopetettava niiden soveltaminen (1). Alioikeudet voivat lisäksi saattaa perussopimusten tulkintaa koskevia kysymyksiä yhteisöjen tuomioistuimen käsiteltäväksi. Jos asiassa ei voi hakea muutosta jäsenvaltion tuomioistuimen päätökseen, kyseisen tuomioistuimen on saatettava yhteisön tuomioistuimen käsiteltäväksi kysymys siitä, vastaako kansallinen lainsäädäntö EU:n lainsäädäntöä (EY:n perustamissopimuksen 234 artiklan 3 kohta). Euroopan yhteisön perussopimusten mukaisesti on yksinomaan yhteisöjen tuomioistuimen päätettävissä, ovatko kansalliset säännökset EU:n lainsäädännön mukaisia. Komissio voi perussopimusten valvojana päätyä tällaiseen tulokseen muttei tehdä oikeudellisesti sitovaa päätöstä. Yhteisöjen tuomioistuin voi todeta, ettei jokin kansallinen säädös vastaa yhteisön lainsäädäntöä, ja vaatia kyseistä jäsenvaltiota muuttamaan säädöksen EU:n lainsäädännön mukaiseksi (EY:n perustamissopimuksen 228 artiklan 1 kohta). Ellei jäsenvaltio toimi vaaditulla tavalla, tuomioistuin voi määrätä sen suorittamaan kiinteämääräisen hyvityksen tai uhkasakon (EY:n perustamissopimuksen 228 artiklan 2 kohta).